section_heading: Vozilo za čišćenje toaleta
paragraph_text: Vozilo za čišćenje toaleta je specijalno vozilo uz pomoć kojeg se ispuštaju fekalije iz toaleta zrakoplova i nadopunjuje toaletna voda u zrakoplov. Toaleti zrakoplova prazne se preko instalacije i priključka na zrakoplovu te preko crijeva vozila u njegov spremnik. Pomoću instalacije i pumpe vozila toaletna voda se puni u zrakoplov. Toaletna voda je unaprijed pripremljena mješavina vode i dezinfekcijskog sredstva.